Ալեքսանդրա Պախմուտովա

Ալեքսանդրա Նիկոլաևնա Պախմուտովա (, ), խորհրդային կոմպոզիտոր։ ԽՍՀՄ ժողովրդական արտիստուհի (1977)։

Կենսագրություն 
1953 թվականին ավարտել է Մոսկվայի կոնսերվատորիան (Վ․ Շեբալինի կոմպոզիցիայի դասարան), 1956 թվականին՝ ասպիրանտուրան։ 1968 թվականից՝ ԽՍՀՄ կոմպոզիտորների միության վարչության քարտուղար։

Աշխատելով տարբեր ժանրերում՝ ճանաչման է արժանացել հատկապես որպես երգերի հեղինակ (այդ թվում՝ «Գագենի համաստեղությունը» շարքը, «Քնքշանք», «Երգ տագնապայի երիտասարդության մասին», «Մեղեդի»)։

Այլ ժանրի երկերից աչքի են ընկնում նվագախմբի կոնցերտը (1972, դրա հիման վրա «Պայծառացում» բալետը, բեմ․՝ Մեծ թատրոն, 1974), «Ռուսական սյուիտ»-ը նվագախմբի համար (1953), շեփորի կոնցերտը (1955), պիոներական կանտատները, կինոերաժշտությունը («Ուլյանովների ընտանիքը», «Աղջիկներ», «Երեք բարդի Պլյուշչիխայում» և այլն)։

Պարգևներ 
Լենինյան կոմերիտմիության մրցանակ (1966), ԽՍՀՄ պետական մրցանակներ (1975, 1982)։ Պարգևատրվել է երկու շքանշանով։

Ծանոթագրություններ 

Ռուս կոմպոզիտորներ
ԽՍՀՄ ժողովրդական արտիստներ
ԽՍՀՄ Պետական մրցանակի դափնեկիրներ
Սոցիալիստական աշխատանքի հերոսներ
ՌԽՖՍՀ վաստակավոր արտիստներ
Աշխատանքային կարմիր դրոշի շքանշանի ասպետներ
ԽՍՀՄ կոմպոզիտորների միության անդամներ
Կին կոմպոզիտորներ
«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Ժողովուրդների բարեկամության շքանշանի դափնեկիրներ
ՌԽՖՍՀ արվեստի վաստակավոր գործիչներ
ՌԴ պետական մրցանակի դափնեկիրներ
Ռուսաստանի «Հայրենիքին մատուցած ծառայությունների համար» 1-ին աստիճանի շքանշանի ասպետներ
Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ